ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 393
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Υπουργείο Περιβάλλοντος και Ενέργειας
Οργανισμοί - Λοιποί Φορείς
ΥΠΟΥΡΓΕΙΟ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Αριθμ. ΥΠΕΝ/ΔΔ Υ/40157/3609
Τροποποίηση της υπό στοιχεία ΥΠΕΝ/ΔΔΥ/37962/
2495/19-04-2021 απόφασης του Υφυπουργού
Περιβάλλοντος και Ενέργειας «Συγκρότηση Κεντρικού Συμβουλίου Χωροταξικών Θεμάτων και
Αμφισβητήσεων (ΚΕ.ΣΥ.ΧΩ.Θ.Α.)» (Υ.Ο.Δ.Δ. 326).
Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 4Α του ν. 4447/2016 «Χωρικός σχεδιασμός - Βιώσιμη ανάπτυξη και άλλες διατάξεις» (Α’ 241).
2. Το άρθρο 34 του ν. 5069/2023 «Όροι δόμησης,
κατασκευής, επιτρεπόμενες χρήσεις γης για κέντρα
δεδομένων, χωροταξικές και πολεοδομικές ρυθμίσεις,
αξιοποίηση πόρων Πράσινου Ταμείου, λοιπές περιβαλλοντικές και ενεργειακές διατάξεις και άλλες επείγουσες
ρυθμίσεις» (Α’ 193).
3. Το άρθρο 251 του ν. 5037/2023 «Μετονομασία της
Ρυθμιστικής Αρχής Ενέργειας σε Ρυθμιστική Αρχή Αποβλήτων, Ενέργειας και Υδάτων και διεύρυνση του αντικει-
μένου της με αρμοδιότητες επί των υπηρεσιών ύδατος
και της διαχείρισης αστικών αποβλήτων, ενίσχυση της
υδατικής πολιτικής - Εκσυγχρονισμός της νομοθεσίας
για τη χρήση και παραγωγή ηλεκτρικής ενέργειας από
ανανεώσιμες πηγές μέσω της ενσωμάτωσης των Οδηγιών
ΕΕ 2018/2001 και 2019/944 - Ειδικότερες διατάξεις για
τις ανανεώσιμες πηγές ενέργειας και την προστασία του
περιβάλλοντος» (Α’ 78), όπως τροποποιήθηκαν με τις διατάξεις της παρ. 6 του άρθρου 121 του ν. 5043/2023 (Α’ 91).
4. Τον Κώδικα Διοικητικής Διαδικασίας (ν. 2690/1999,
Α’ 45).
5. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
6. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
7. Το π.δ. 70/2015 «Ανασύσταση των Υπουργείων
Πολιτισμού και Αθλητισμού, Υποδομών, Μεταφορών
και Δικτύων, Αγροτικής Ανάπτυξης και Τροφίμων.
Ανασύσταση του Υπουργείου Ναυτιλίας και Αιγαίου
και μετονομασία του σε Υπουργείο Ναυτιλίας και Νησιωτικής Πολιτικής. Μετονομασία του Υπουργείου Πο-
λιτισμού, Παιδείας και Θρησκευμάτων σε Υπουργείο
Παιδείας, Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού
σε Υπουργείο Οικονομίας, Ανάπτυξης και Τουρισμού
και του Υπουργείου Παραγωγικής Ανασυγκρότησης,
Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά Γενικής Γραμματείας
Βιομηχανίας στο Υπουργείο Οικονομίας, Ανάπτυξης και
Τουρισμού» (Α’ 114).
8. Το π.δ. 132/2017 «Οργανισμός Υπουργείου Περιβάλλοντος και Ενέργειας (ΥΠΕΝ)» (Α’ 160).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
10. Την υπ’ αρ. 74103/5569/08-07-2023 κοινή απόφαση του Πρωθυπουργού και του Υπουργού Περιβάλλο-
ντος και Ενέργειας «Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά»
(Β’ 4408).
11. Την υπό στοιχεία ΥΠΕΝ/ΔΔΥ/56062/4064/0106-2022 απόφαση του Υφυπουργού Περιβάλλοντος
και Ενέργειας «Συγκρότηση του Εθνικού Συμβουλίου
Χωροταξίας» (Υ.Ο.Δ.Δ.  467, διορθώσεις σφαλμάτων
Υ.Ο.Δ.Δ. 529).
12. Την υπό στοιχεία ΥΠΕΝ/ΔΔΥ/37962/2495/19-042021 απόφαση του Υφυπουργού Περιβάλλοντος και
Ενέργειας «Συγκρότηση Κεντρικού Συμβουλίου Χωροταξικών Θεμάτων και Αμφισβητήσεων (ΚΕ.ΣΥ.ΧΩ.Θ.Α.)»
(Υ.Ο.Δ.Δ. 326), όπως τροποποιήθηκε με τις υπό στοιχεία ΥΠΕΝ/ΔΔΥ/82328/5568/06-09-2021 (Υ.Ο.Δ.Δ. 753),
ΥΠΕΝ/ΔΔΥ/70108/5148/06-07-2022 (Υ.Ο.Δ.Δ.  622),
ΥΠΕΝ/ΔΔΥ/89874/6717/06-09-2022 (Υ.Ο.Δ.Δ. 844) και
ΥΠΕΝ/ΔΔΥ/518274801//10-05-2023 (Υ.Ο.Δ.Δ. 443) όμοιες αποφάσεις.
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 393/19.04.2024
13. Την υπό στοιχεία ΥΠΕΝ/ΔΔΥ/1548/226/10-01-2024
απόφαση του Υπηρεσιακού Γραμματέα του Υπουργείου
Περιβάλλοντος και Ενέργειας «Ορισμός Αναπληρωτή
Προϊσταμένου της Γενικής Διεύθυνσης Χωρικού Σχεδιασμού» (ΑΔΑ: 63774653Π8-ΓΛΝ).
14. Την υπό στοιχεία ΥΠΕΝ/ΔΔΥ/2276/254/10-01-2024
απόφαση του Υπηρεσιακού Γραμματέα του Υπουργείου
Περιβάλλοντος και Ενέργειας, «Ορισμός Αναπληρωτή
Προϊσταμένου της Γενικής Διεύθυνσης Πολεοδομίας»
(ΑΔΑ: 67ΤΜ4653Π8-ΓΛΝ).
15. Την υπό στοιχεία ΥΠΕΝ/ΔΔΥ/47846/3526/13-052022 απόφαση του Υπηρεσιακού Γραμματέα του Υπουρ-
γείου Περιβάλλοντος και Ενέργειας περί ορισμού ως
Αναπληρωτή Προϊσταμένου της Διεύθυνσης Περιβαλλοντικής Αδειοδότησης, του Κουλίδη Αλέξανδρου, σε
περίπτωση απουσίας ή κωλύματος του Προϊσταμένου
της εν λόγω Διεύθυνσης.
16. Το υπό στοιχεία ΥΠΕΝ/ΓρΥΦΧΑΠ/134091/1383/
18-12-2023 έγγραφο του ιδιαίτερου Γραφείου του Υφυπουργού Περιβάλλοντος και Ενέργειας περί αντικατά-
στασης των μελών Δημητράκη Ιωάννη και Μουρούτσου
Νικόλαου για την εύρυθμη λειτουργία του ΚΕ.ΣΥ.ΧΩ.Θ.Α..
17. Το υπό στοιχεία ΥΠΕΝ/ΔΔΥ/33094/2986/28-03-2024
έγγραφο του ιδιαίτερου Γραφείου του  Γενικού Γραμματέα Χωρικού Σχεδιασμού και Αστικού Περιβάλλοντος,
περί αντικατάστασης μελών, του τακτικού μέλους, Κοτίνη
Γεωργίας λόγω συνταξιοδότησης, καθώς και του αναπληρωματικού μέλους, Νίκα Κωνσταντίνας, Προϊσταμένης
της Διεύθυνσης Περιβαλλοντικής Αδειοδότησης, λόγω
μακροχρόνιας άδειας, για την εύρυθμη λειτουργία του
ΚΕ.ΣΥ.ΧΩ.Θ.Α., αποφασίζουμε:
Α. Τροποποιούμε την υπό στοιχεία ΥΠΕΝ/ΔΔΥ/37962/
2495/19-04-2021 απόφαση του Υφυπουργού Περιβάλλοντος και Ενέργειας «Συγκρότηση Κεντρικού Συμ-
βουλίου Χωροταξικών Θεμάτων και Αμφισβητήσεων
(ΚΕ.ΣΥ.ΧΩ.Θ.Α.)» (Υ.Ο.Δ.Δ. 326), όπως τροποποιήθηκε και
ισχύει, αντικαθιστώντας τις παρ. 1β, 1δ, 1ε, 1η και την
παρ. 2, ως κατωτέρω:
«β) Διαμαντοπούλου Ελένη του Αναστασίου (ΑΔΤ: ΑΜ
127044), του κλάδου ΠΕ Μηχανικών, Προϊσταμένη της
Διεύθυνσης Σχεδιασμού Μητροπολιτικών, Αστικών και
Περιαστικών Περιοχών της Γενικής Διεύθυνσης Χωρικού
Σχεδιασμού του ΥΠΕΝ, με αναπληρωτή τον Παπαδημητρίου Δημήτριο του Παναγιώτη (ΑΔΤ: Ν 061554), του
κλάδου ΠΕ Μηχανικών, Αναπληρωτή Προϊστάμενο του
Τμήματος Αστικού Σχεδιασμού της Διεύθυνσης Σχεδιασμού Μητροπολιτικών, Αστικών και Περιαστικών Περι-
οχών του ΥΠΕΝ.»
«δ) Στεφανάκη Κωνσταντίνο του Παντελή (ΑΔΤ: ΑΝ
033666), του κλάδου ΠΕ Μηχανικών, Αναπληρωτή Προϊστάμενο της Γενικής Διεύθυνσης Πολεοδομίας του ΥΠΕΝ,
με αναπληρώτρια τη Σκάρλα Αθηνά του Νικολάου (ΑΔΤ:
ΑΚ 650514), του κλάδου ΠΕ Μηχανικών, Προϊσταμένη
της Διεύθυνσης Αρχιτεκτονικής, Οικοδομικών Κανονισμών και Αδειοδοτήσεων του ΥΠΕΝ.».
«ε) Δημόπουλο Κωνσταντίνο του Ιωάννη (ΑΔΤ: ΑΙ
917400), του κλάδου ΠΕ Γεωτεχνικών, Προϊστάμενο της
Γενικής Διεύθυνσης Περιβαλλοντικής Πολιτικής του
ΥΠΕΝ, με αναπληρωτή τον Κουλίδη Αλέξανδρο του Γεωργίου (ΑΔΤ: ΑΜ 634764) του κλάδου ΠΕ Μηχανικών,
Προϊστάμενο του Τμήματος Μεταφορικών Υποδομών,
Δικτύων Μεταφοράς Ενέργειας, Καυσίμων και Χημικών
Ουσιών και Εξορυκτικών Δραστηριοτήτων και Αναπληρωτή Προϊστάμενο της Διεύθυνσης Περιβαλλοντικής
Αδειοδότησης του ΥΠΕΝ.».
«η) Κουρουπάκη Καλλιόπη του Εμμανουήλ (ΑΔΤ: ΑΟ
861049), μετακλητή υπάλληλο στο ιδιαίτερο γραφείο
του Γενικού Γραμματέα Χωρικού Σχεδιασμού και Αστικού
Περιβάλλοντος, Δικηγόρο Παρ’ Αρείω Πάγω με εμπειρία
σε ζητήματα χωροταξίας, με αναπληρώτρια την Μετσίνη
Παρασκευή του Γεωργίου (ΑΔΤ: ΑΖ 013299), μετακλητή
συνεργάτιδα στο ιδιαίτερο γραφείο του Γενικού Γραμματέα Χωρικού Σχεδιασμού και Αστικού Περιβάλλοντος,
Δικηγόρο Παρ’ Αρείω Πάγω με εμπειρία σε ζητήματα
χωροταξίας».
«2. Κωλυόμενου του Προέδρου, καθήκοντα αναπληρωτή ασκεί ο Δημόπουλος Κωνσταντίνος του Ιωάννη
(ΑΔΤ: ΑΙ 917400), του κλάδου ΠΕ Γεωτεχνικών, Προϊστάμενος της Γενικής Διεύθυνσης Περιβαλλοντικής Πολιτι-
κής και Αναπληρωτής Προϊστάμενος της Γενικής Διεύθυνσης Χωρικού Σχεδιασμού του ΥΠΕΝ.».
Β. Κατά τα λοιπά εξακολουθεί να ισχύει η υπό στοιχεία ΥΠΕΝ/ΔΔΥ/37962/2495/19-04-2021 απόφαση του
Υφυπουργού Περιβάλλοντος και Ενέργειας «Συγκρότηση Κεντρικού Συμβουλίου Χωροταξικών Θεμάτων και
Αμφισβητήσεων (ΚΕ.ΣΥ.ΧΩ.Θ.Α.)» (Υ.Ο.Δ.Δ. 326), όπως
έχει τροποποιηθεί.
Γ. Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
Δ. Η ισχύς της παρούσας αρχίζει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Απριλίου 2024
Ο Υφυπουργός
ΝΙΚΟΛΑΟΣ ΤΑΓΑΡΑΣ
Ι
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ
Αριθμ. 4796
Αντικατάσταση εξωτερικού μέλους, λόγω παραίτησης, και ανασυγκρότηση του Συμβουλίου Διοί-
κησης του Πανεπιστημίου Δυτικής Μακεδονίας.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Το π.δ. 92/2003 «Ίδρυση Πανεπιστημίου Δυτικής
Μακεδονίας» (Α’ 83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρότηση
Σχολών στο Πανεπιστήμιο Δυτικής Μακεδονίας» (Α’ 119).
3. Το Κεφάλαιο Γ’ (άρθρα 13-22) «Πανεπιστήμιο Δυτικής Μακεδονίας» του ν. 4610/2019 - «Συνέργειες Πανε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 393/19.04.2024
πιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
4. Την υπ’ αρ. 4738/11-04-2023 διαπιστωτική πράξη
του Πρύτανη «Εκλογή Πρύτανη και ορισμός τεσσάρων
(4) Αντιπρυτάνεων του Πανεπιστημίου Δυτικής Μακεδονίας» (Υ.Ο.Δ.Δ 381).
5. Την υπ’ αρ. 2962/17-01-2024 πρυτανική πράξη «Καθορισμός τομέων ευθύνης και επιμέρους αρμοδιοτήτων που
μεταβιβάζονται στους Αντιπρυτάνεις του Πανεπιστημίου
Δυτικής Μακεδονίας - Σειρά αναπλήρωσης του Πρύτανη
του Πανεπιστημίου Δυτικής Μακεδονίας» (Β’ 433).
6. Τις διατάξεις των άρθρων 8, 10, 13, 14 και 291 του
ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργι-
κότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141), όπως τροποποιήθηκε με τον
ν. 5094/2024 (Α’ 39).
7. Την υπό στοιχεία 99286/Ζ1/08-08-2022 κοινή απόφαση των Υπουργών Παιδείας και Θρησκευμάτων και
Επικρατείας «Διαδικασία εκλογής των εσωτερικών μελών
του Συμβουλίου Διοίκησης των Ανώτατων Εκπαιδευτικών Ιδρυμάτων και ρύθμιση θεμάτων σχετικά με την
εφαρμογή της ταξινομικής ψήφου» (Β’ 4211).
8. Την υπό στοιχεία 145114/Ζ1/22-11-2022 εγκύκλιο
με θέμα «Παροχή διευκρινίσεων για την εφαρμογή του
ν. 4957/2022».
9. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
10. Τις διατάξεις των άρθρων 75 έως 78 του
ν. 4727/2020 «Ψηφιακή Διακυβέρνηση (Ενσωμάτωση
στην Ελληνική Νομοθεσία της Οδηγίας (ΕΕ) 2016/2102
και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας
(ΕΕ) 2018/1972) και άλλες διατάξεις» (Α’ 184).
11. Τις διατάξεις της παρ.  2 του άρθρου 5 του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
12. Την υπ’ αρ. 2646/03-01-2023 «Διεθνή Δημόσια
Πρόσκληση για την ανάδειξη των εξωτερικών μελών
του Συμβουλίου Διοίκησης του Πανεπιστημίου Δυτικής
Μακεδονίας» (ΑΔΑ: 9ΙΚΤ469Β7Κ-8ΕΑ).
13. Την υπ’ αρ. 3808/03-03-2023 πράξη του Πρύτανη «Διαπιστωτική Πράξη συγκρότησης του Συμβουλίου Διοίκη-
σης του Πανεπιστημίου Δυτικής Μακεδονίας» (Υ.Ο.Δ.Δ 251).
14. Την υπ’ αρ. Δ1/ΣΔ17/11-04-2024 απόφαση του
Συμβουλίου Διοίκησης για την αποδοχή της υπ’ αρ.
4293/26-03-2024 αίτησης παραίτησης του Λέανδρου Τασιούλα από εξωτερικό μέλος του Συμβουλίου Διοίκησης
και την αντικατάστασή του από την Ευσταθία Λυριστή,
διαπιστώνουμε:
Την ανασυγκρότηση του Συμβουλίου Διοίκησης του
Πανεπιστημίου Δυτικής Μακεδονίας, με αντικατάσταση
εξωτερικού μέλους, λόγω παραίτησης ως εξής:
1) Θεοδουλίδης Θεόδωρος του Παύλου με ΑΔΤ:
ΑΡ332322, εσωτερικό μέλος.
2) Κοντέος Γεώργιος του Θεοδώρου με ΑΔΤ: ΑΝ344625,
εσωτερικό μέλος.
3) Ιορδανίδης Γεώργιος του Δημητρίου με ΑΔΤ:
ΑΡ222398, εσωτερικό μέλος.
4) Καλογηράτου Ζαχαρούλα του Γεράσιμου με ΑΔΤ:
ΑΒ865141, εσωτερικό μέλος.
5) Μέλφου Αικατερίνη του Κωνσταντίνου με ΑΔΤ:
AE344137, εσωτερικό μέλος.
6) Μπούζας Βασίλειος του Κωνσταντίνου με ΑΔΤ:
ΑΝ518584, εσωτερικό μέλος.
7) Κυριακίδης Λεωνίδας του Ευρυπίδη με ΑΔΤ: 608865,
εξωτερικό μέλος.
8) Μουσουρούλης Κωνσταντίνος του Δημητρίου με
ΑΔΤ: Α00025328, εξωτερικό μέλος.
9) Μπέσιου Μαρία του Δημητρίου με ΑΔΤ: Ρ870668,
εξωτερικό μέλος.
10) Σταυρίδου Ναυσικά του Λεωνίδα με ΑΔΤ: Φ179137,
εξωτερικό μέλος.
11) Λυριστή Ευσταθία του Ηλία με ΑΔΤ: ΑΚ128302,
εξωτερικό μέλος.
Η θητεία των μελών του Συμβουλίου Διοίκησης λήγει
την 31η Αυγούστου 2027.
Σημειώνεται ότι τα μέλη του Συμβουλίου Διοίκησης
είναι υπόχρεα υποβολής Δήλωσης Περιουσιακής Κατάστασης (πόθεν έσχες), σύμφωνα με το άρθρο 7 του
ν. 5026/2023 (Α’ 45) με εξαίρεση όσα περιλαμβάνονται
στις διατάξεις του άρθρου 291 του ν. 4957/2022 (Α’ 141).
Η πράξη αυτή να δημοσιευθεί στην Εφημερίδα της
Κυβερνήσεως.
Κοζάνη, 12 Απριλίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 393/19.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20241400393.pdf | Tokens: 14999]